
A kis- és középvállalatok versenyképességi kihívásai

Kulcsszavak: kis- és középvállalati szektor, versenyképességi kihívások, globális és lokális próbatétel, technostressz
Tanulmányunk célja hazai, és nemzetközi szakirodalom felhasználásával átfogó képet nyújtani
a kis- és középvállalkozásokat napjainkban érintő legjelentősebb globális, valamint lokális
kihívások tárházáról, középpontba helyezve a 21. század új népbetegségeként definiált
technostressz területét. Tanulmányunk első fejezetében a kis- és középvállalati szektor életét
meghatározó legjelentősebb globális, valamint lokális vállalati kihívások ismertetésén túl az
olvasó betekintést nyer a digitális korszak új pszichopatológiájaként meghatározott
technostressz fogalmi meghatározásába, fejlődési útjába, összetevőibe, valamint befolyásoló
hatásaiba. Ezt követően kerülnek bemutatásra tanulmányunk fő célkitűzései, valamint a kutatás
során alkalmazott vizsgálati és elemzési módszerek. A munka gyakorlati része a kutatás
legfontosabb eredményeit taglalja, nagy hangsúlyt fektetve a kérdőíves lekérdezés adatainak
elemzésére. A témakör vizsgálatának eredményei átfogó képet nyújtanak a kis- és
középvállalkozások számára a 21. század legjelentősebb vállalati kihívásairól, előtérbe
helyezve a digitalizáció korszakában meghatározó szerepet játszó technostressz
munkavállalókra gyakorolt negatív humán következményeit. 



